חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024
הצעת חוק ממשלתית, הכנסת ה-25
פורסם: ספר החוקים, חוברת 3187, עמ' 644, 2024-03-21T00:00:00+02:00
נוכח מלחמת חרבות ברזל ובכלל זה הצורך של רבים מהמפונים במסמכי זיהוי חדשים והיעדר האפשרות של חיילי המילואים להתייצב בלשכות האוכלוסין להנפקת מסמכי זיהוי, נקבע בהוראת שעה כי יהיה ניתן להגיש בקשות מקוונות להנפקת מסמכי זיהוי, בלא צורך בהתייצבות בלשכות האוכלוסין, למי שכבר הונפק לו מסמך זיהוי או דרכון ביומטרי ובעת הגשת הבקשה הוא שוהה בישראל, בכפוף לתנאים המפורטים בחוק לרבות קיומן של טביעות אצבע של המבקש במאגר הביומטרי ושגיל המבקש להנפיק דרכון יהיה בין 21 - 60. תוקף הוראת השעה הוא חצי שנה, עם אפשרות להאריך לתקופה של עד חצי שנה נוספת.